Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisen kauppa- ja yhteistyösopimuksen mukainen Euroopan unionin ilmoitus

(2021/C 427 I/02)

Euroopan unioni ilmoittaa täten Yhdistyneelle kuningaskunnalle Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisen kauppa- ja yhteistyösopimuksen, jäljempänä ’kauppa- ja yhteistyösopimus’, osalta seuraavaa:

I TOIMIVALTAISTEN VIRANOMAISTEN LUETTELOA KOSKEVA TARKISTUS

Jäljempänä olevilla tiedoilla korvataan tai muutetaan Yhdistyneelle kuningaskunnalle 29. tammikuuta 2021 ilmoitetut vastaavat tiedot.

1. LUETTELO KAUPPA- JA YHTEISTYÖSOPIMUKSEN MÄÄRÄYKSISTÄ, JOISTA ON TEHTÄVÄ ILMOITUS SOPIMUKSEN VOIMAANTULON TAI SOVELTAMISEN ALKAMISEN YHTEYDESSÄ

b) 690 artiklan 7 kohdan b alakohta (1): Ilmoitus viranomaisesta, joka on kunkin jäsenvaltion kansallisen lainsäädännön mukaan toimivaltainen panemaan pidätysmääräyksen täytäntöön Suomi Helsingin käräjäoikeus Ruotsi Syyttäjäviranomaiset ja yleiset tuomioistuimet

c) 690 artiklan 7 kohdan b alakohta (2): Ilmoitus viranomaisesta, joka on kunkin jäsenvaltion kansallisen lainsäädännön mukaan toimivaltainen antamaan pidätysmääräyksen Tanska Tanskalaiset tuomioistuimet ovat toimivaltaisia antamaan pidätysmääräyksen. Suomi Syyttäjät Ruotsi Syyttäjät

d) 690 artiklan 7 kohdan c alakohta (3): Ilmoitus viranomaisesta, jolla on toimivalta vastaanottaa luovutettavan etsityn henkilön jäsenvaltion alueen kautta tapahtuvaa kauttakuljetusta koskevia pyyntöjä Ruotsi Ruotsin poliisiviranomainen The National Operations Department (NOA) Box 12256 SE-102 26 Stockholm SVERIGE

e) 690 artiklan 7 kohdan e alakohta (4): Ilmoitus keskusviranomaisesta, jolla on toimivalta vaihtaa rikosrekisteritietoja IX osaston mukaisesti ja keskinäistä oikeusapua rikosasioissa koskevan eurooppalaisen yleissopimuksen 22 artiklan toisessa virkkeessä tarkoitettua tietojenvaihtoa varten Suomi Legal Register Centre PO Box 157 FI-13101 Hämeenlinna SUOMI/FINLAND Sähköposti: ecris@om.fi

3. MUUT ILMOITUKSET

a) Jäsenvaltiot, jotka haluavat ilmoittaa oikeusjärjestelmänsä mukaisesti yhden tai useamman keskusviranomaisen, joka avustaa toimivaltaisia oikeusviranomaisia pidätysmääräyksen antamisessa ja täytäntöönpanossa Ruotsi peruuttaa ilmoituksensa.

II MUITA KAUPPA- JA YHTEISTYÖSOPIMUKSEN MUKAISIA ILMOITUKSIA KOSKEVA TARKISTUS

Jäljempänä olevilla tiedoilla korvataan tai muutetaan Yhdistyneelle kuningaskunnalle 26. helmikuuta 2021 ilmoitetut vastaavat tiedot.

2. 611 artiklan 4 kohdan/690 artiklan 1 kohdan (5) mukainen ilmoitus

Ruotsi sallii luovuttamista koskevan suostumuksen peruuttamisen sekä erityissääntöä koskevasta oikeudesta luopumisen peruuttamisen. Prosessioikeuden yleisten periaatteiden mukaisesti luovuttamista koskevan suostumuksen peruuttaminen otetaan käsiteltäväksi, jos se on tehty ennen luovuttamispäätöksen tekemistä. Erityissääntöä koskevasta oikeudesta luopumisen peruuttaminen otetaan käsiteltäväksi, jos se tehdään ennen luovuttamispäätöksen täytäntöönpanoa.

Peruuttamisen yhteydessä sovellettavat menettelyt ovat seuraavat:

Luovuttamista koskevan suostumuksen peruuttaminen Etsitty henkilö voi peruuttaa luovuttamista koskevan suostumuksensa ilmoittamalla siitä syyttäjälle, ennen kuin luovuttamista koskeva päätös tehdään. Peruuttaminen on ilmoitettava tätä varten tarkoitetulla lomakkeella.

Erityissääntöä koskevasta oikeudesta luopumisen peruuttaminen Etsitty henkilö voi peruuttaa erityissääntöä koskevasta oikeudesta luopumista koskevan suostumuksensa ilmoittamalla siitä syyttäjälle tai poliisille, ennen kuin luovuttamista koskeva päätös pannaan täytäntöön. Peruuttaminen on ilmoitettava tätä varten tarkoitetulla lomakkeella.

3. 603 artiklan 2 kohdan/690 artiklan 1 kohdan (6) mukainen ilmoitus

Tanska peruuttaa ilmoituksensa.

III MUUT LISÄILMOITUKSET

Lisätään seuraavat ilmoitukset Yhdistyneelle kuningaskunnalle 26. helmikuuta 2021 ja 17. toukokuuta 2021 annettuihin ilmoituksiin.

1. 599 artiklan 4 kohdan/690 artiklan 2 kohdan (7) mukainen ilmoitus

Euroopan unioni ilmoittaa seuraavan valtion puolesta, että vastavuoroisuuden pohjalta 599 artiklan 2 kohdassa tarkoitettua kaksoisrangaistavuuden edellytystä ei sovelleta, jos rikos, johon pidätysmääräys perustuu, on jokin 599 artiklan 5 kohdassa luetelluista rikoksista, sellaisina kuin ne on määritelty määräyksen antaneen valtion lainsäädännössä, ja siitä voi pidätysmääräyksen antaneessa valtiossa seurata vapaudenmenetyksen käsittävä rangaistus tai turvaamistoimenpide, jonka enimmäiskesto on vähintään kolme vuotta:

Tanska

4. 606 artiklan 2 kohdan/690 artiklan 2 kohdan (8) mukainen ilmoitus

Euroopan unioni esittää seuraavien jäsenvaltioiden puolesta seuraavat ilmoitukset, jotka koskevat sellaisen pidätysmääräyksen hyväksymistä, joka on annettu yhdellä tai useammalla kyseisen valtion kielellä tai käännetty sille:

Ruotsi hyväksyy ruotsinkielisten lisäksi englanninkieliset pidätysmääräykset.

8. 659 artiklan 4 kohdan/690 artiklan 2 kohdan (9) mukainen ilmoitus

Euroopan unioni ilmoittaa seuraavien jäsenvaltioiden puolesta, että 659 artiklan soveltaminen ulotetaan koskemaan muissa rahoituslaitoksissa kuin pankeissa olevia tilejä:

Ruotsi. Tähän ilmoitukseen ei sovelleta vastavuoroisuusperiaatetta.

9. 660 artiklan 5 kohdan/690 artiklan 2 kohdan (10) mukainen ilmoitus

Euroopan unioni ilmoittaa seuraavien jäsenvaltioiden puolesta, että 660 artiklan soveltaminen ulotetaan koskemaan muissa rahoituslaitoksissa kuin pankeissa olevia tilejä:

Ruotsi. Tähän ilmoitukseen ei sovelleta vastavuoroisuusperiaatetta.

10. 661 artiklan 5 kohdan/690 artiklan 2 kohdan (11) mukainen ilmoitus

Euroopan unioni ilmoittaa seuraavien jäsenvaltioiden puolesta, että 661 artiklan soveltaminen ulotetaan koskemaan muissa rahoituslaitoksissa kuin pankeissa olevia tilejä:

Ruotsi. Tähän ilmoitukseen ei sovelleta vastavuoroisuusperiaatetta.

12. 678 artiklan 3 kohdan/690 artiklan 2 kohdan (12) mukainen ilmoitus

Euroopan unioni ilmoittaa seuraavien jäsenvaltioiden puolesta, että tämän sopimuksen XI osaston mukaisia pyyntöjä voidaan esittää kyseisen jäsenvaltion yhden tai useamman virallisen kielen lisäksi seuraavilla kielillä:

Ruotsi: englanti.

(1) Aiempi LAW.OTHER.134 artiklan 7 kohdan b alakohta.

(2) Aiempi LAW.OTHER.134 artiklan 7 kohdan b alakohta.

(3) Aiempi LAW.OTHER.134 artiklan 7 kohdan c alakohta.

(4) Aiempi LAW.OTHER.134 artiklan 7 kohdan e alakohta.

(5) Aiempi LAW.SURR.91 artiklan 4 kohta/LAW.OTHER.134 artiklan 1 kohta.

(6) Aiempi LAW.SURR.83 artiklan 2 kohta/LAW.OTHER.134 artiklan 1 kohta.

(7) Aiempi LAW.SURR.79 artiklan 4 kohta/LAW.OTHER.134 artiklan 2 kohta.

(8) Aiempi LAW.SURR.86 artiklan 2 kohta/LAW.OTHER.134 artiklan 2 kohta.

(9) Aiempi LAW.CONFISC.4 artiklan 4 kohta/LAW.OTHER.134 artiklan 2 kohta.

(10) Aiempi LAW.CONFISC.5 artiklan 5 kohta/LAW.OTHER.134 artiklan 2 kohta.

(11) Aiempi LAW.CONFISC.6 artikla/LAW.OTHER.134 artiklan 2 kohta.

(12) Aiempi LAW.CONFISC.23 artiklan 3 kohta/LAW.OTHER.134 artiklan 2 kohta.